**Kivonat**

**Telki Község Önkormányzat Képviselő-testületének**

**2018. szeptember 26-án megtartott ülésének**

**jegyzőkönyvéből**

**Telki Község Képviselő-testülete**

**127/2018. (IX.26.) számú**

**Önkormányzati Határozata**

**Telki Tulipán u. 556/17 hrsz ingatlan-rendezési ügye**

**(Ingatlanrendezési szerződés – 556/17 hrsz.)**

Telki Község Képviselő-testületea Tulipán u. 556/17 hrsz-ú ingatlan Helyi Építési Szabályzat és Szabályozási Terv (a továbbiakban: HÉSZ) szerinti szabályozási szélességének kialakítása érdekében ingatlanrendezési szerződést köt a TÉRRAJZ Bt. által Msz: M21/2018 számú telekalakítási vázrajz alapján a Telki, Tulipán utca 556/17 hrsz-ú ingatlan tulajdonosával.

A terület szabályozás során kialakuló 556/17 hrsz-ú ingatlan területnövekedését, - melynek mértéke 9 m2 – Telki község Önkormányzata adásvétel címén adja át ingatlantulajdonos részére.

Az önkormányzat a 9 m2 alapterületi ingatlanrész vételárát 6.250.- Ft+Áfa/m2 összegben határozza meg.

Telki község Önkormányzat Képviselő-testülete a Telki 556/29 hrsz-ú, „kivett út” megnevezésű ingatlan esetében a vagyonkimutatás szerint forgalomképtelen törzsvagyon besorolású telekingatlant a forgalomképes üzleti vagyon körébe sorolja át.

A Képviselő-testület felhatalmazza a polgármestert az ingatlanrendezési szerződés aláírására.

Az ingatlanrendezési szerződés ingatlan-nyilvántartáson történő átvezetését követően az önkormányzat ingatlan-vagyon kataszterét módosítani kell.

**Felelős:** Polgármester

 Jegyző

**Határidő:** 2018. szeptember 30.

Deltai Károly sk. dr. Lack Mónika sk.

polgármester jegyző

A kiadmány hiteléül:

dr. Lack Mónika

 jegyző